АҞӘА, рашәара 24 - Sputnik. Аԥсны иҟоу Аладатәи арратә округ аруаа Аԥсны амҩақәа ирнысит аидарамҩангага машьына иангыланы, аибашьраантәи ашәақәа ҳәо, Аџьынџьтәылатә еибашьра Ду аҟны Аиааира 75 шықәса ахыҵра ахьӡала ҳәа аанацҳауеит Аԥсны иҟоу Аладатәи арратә округ апресс-маҵзура.
"Автомашьына КамАЗ Гәдоуҭа араион амҩадуқәа рахь икылсит рашәара 24 асааҭ 09:00 рзы. Уи амҩақәа ирнысуан, ақыҭақәа ирылсуан асааҭ 15 рҟынӡа. Аруаа еилаҳәан аибашьра аамҭазтәи армаҭәала, дара ррепертуар иалан еицырдыруа ашәақәа: "Жди меня", "В лесу прифронтовом", "Вечер на рейде", "День Победы", "Вот солдаты идут", - аҳәоит адырраҭараҿы.
Аџьынџьтәылатә еибашьра Ду аҟны Аиааира 75 шықәса ахыҵра иазкыз Аладатәи арратә округ аруаа автомашьынала рымҩанысра рҽаладырхәит 50 машьына рыла иҟаз аҭыԥантәи ауааԥсыра.
Аиубилеитә уснагӡатәқәа лаҵара 9 аҟынтәи рашәара 24 рахь ииаган акоронавирустә пандемиа иахырҟьаны.
Иара убас шәаԥхьар ҟалоит:
- Абираҟ аԥшшәыхәқәа рыла: Аиааира Ду апарад аҳаиртә хәҭа
-
Акинохроникаҿеиԥш: Аиааира Апарад аҟны аҭоурыхтә архәҭақәа